CELEX: 32011R1248
Language: et
Date: 2011-11-29 00:00:00
Title: Komisjoni rakendusmäärus (EL) nr 1248/2011, 29. november 2011 , teatavate kaupade klassifitseerimise kohta kombineeritud nomenklatuuris

2.12.2011   
            
            
               ET
            
            
               Euroopa Liidu Teataja
            
            
               L 319/37
            
         KOMISJONI RAKENDUSMÄÄRUS (EL) nr 1248/2011,
   29. november 2011,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. november 2011
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Masin, mida kasutatakse liftide jaoks, mõõtmetega 83 × 70 × 30 cm ja massiga 418 kg (niinimetatud „reduktorita ajam”), mis koosneb järgmistest osadest:
                  
                              —
                           
                           
                              elektriline püsimagnetiga sünkroonmootor võimsusega 3,4 kW,
                           
                        
                              —
                           
                           
                              trossiratas mootori võllil,
                           
                        
                              —
                           
                           
                              pidurdussüsteem ja
                           
                        
                              —
                           
                           
                              signaaligeneraator trosside täpse asendi määramiseks (turvaseiresüsteem).
                           
                        Masin paigaldatakse liftišahti kabiini tõstmiseks ja langetamiseks.
               
               
                  8425 31 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 2a ning CN-koodide 8425 ja 8425 31 00 sõnastusega.
                  Masin koosneb elektrimootorist ja trossirattast mootori võllil. Masina omaduste põhjal tuleb see klassifitseerida rubriiki 8425 kuuluvaks vintsiks.
                  Pidurdussüsteemi olemasolu või trossi või rihma puudumine ei välista klassifitseerimist vintsiks (vt ka arvamust HSi kohase klassifitseerimise kohta 8425.31/1). Turvaseiresüsteemi olemasolu ei muuda vintsi omadusi.
                  Masinat ei või seepärast klassifitseerida rubriiki 8431 kuuluvaks lifti osaks.
                  Masin tuleb seepärast klassifitseerida CN-koodi 8425 31 00 alla kuuluvaks elektrimootoriga vintsiks.